पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय क्रिकेट टीम के कप्तान महेंद्र सिंह धोनी सबसे ज़्यादा पैसे कमाने वाले खिलाड़ियों की फोर्ब्स पत्रिका की सूची में 16वें स्थान पर रखे गए हैं.
उन्होंने कमाई में सचिन तेंदुलकर, रेसर फ़र्नांडो अलोंसो, टेनिस स्टार नोवाक जोकोविच और रफाएल नडाल, धावक उसैन बोल्ट और फ़ुटबॉलर काका को भी पीछे छोड़ दिया है. अगर विज्ञापन से कमाई की बात करें तो धोनी की कमाई फ़ुटबॉलर मेसी और रोनाल्डो से भी ज़्यादा है.
अपने कमाल के खेल के लिए दुनियाभर में मशहूर मेसी और रोनाल्डो की पिछले साल विज्ञापन से कमाई जहां 21 मिलियन डॉलर रही वहीं धोनी ने विभिन्न उत्पादों के विज्ञापन कर 28 मिलियन डॉलर कमाए.
पत्रिका के मुताबिक पिछले साल धोनी की कमाई तीन करोड़ 15 लाख अमरीकी डॉलर रही. और तो और 100 खिलाड़ियों की इस सूची में सिर्फ़ दो ही क्रिकेटर हैं और ये दोनों भारत के हैं. धोनी 16वें स्थान पर हैं, तो सचिन तेंदुलकर 51वें स्थान पर
इस सूची में गोल्फ खिलाड़ी टाइगर वुड्स पहले स्थान पर हैं. जबकि स्विट्ज़रलैंड के रोजर फ़ेडरर दूसरे नंबर पर हैं.
फोर्ब्स पत्रिका का कहना है कि 31 वर्षीय धोनी सबसे धनी खिलाड़ियों की सूची में इस वर्ष 15 पायदान ऊपर चढ़ गए हैं.
साल 2012 में उन्हें 31वें स्थान पर रखा गया था.
प्रभावशाली कारोबारी पत्रिका फोर्ब्स के आकलन के मुताबिक धोनी ने पिछले साल पुरस्कारों और विज्ञापनों से तीन करोड़ 15 लाख डॉलर की कमाई की है.टेनिस खिलाड़ियों का दबदबा
फोर्ब्स की सूची में पहले स्थान पर रहनेवाले 37 वर्षीय टाइगर वुड्स की कमाई पिछले साल सात करोड़ 81 लाख डॉलर थी जबकि इस सूची में दूसरा स्थान हासिल करने वाले टेनिस खिलाड़ी रॉजर फ़ेडरर की कमाई सात करोड़ 15 लाख डॉलर थी.
अमरीकी पेशेवर बास्केटबॉल खिलाड़ी कोबे ब्रायंट छह करोड़ 19 लाख डॉलर की कमाई के साथ इस सूची में तीसरे स्थान पर रहे.
साल 2012 में फेडरर इस सूची में पहले स्थान पर थे.
इस साल के सौ सबसे ताकतवर खिलाड़ियों की फोर्ब्स की सूची में केवल तीन महिलाएं हैं जिनमें 22वें स्थान पर हैं टेनिस खिलाड़ी मारिया शारापोवा. पिछले साल पुरस्कार राशि और विज्ञापनों से उनकी कुल कमाई रही है दो करोड़ 90 लाख डॉलर.
इस सूची में टेनिस खिलाड़ी सरीना विलियम्स 68वें स्थान पर हैं जिनकी कमाई है दो करोड़ पांच लाख डॉलर जबकि चीन की टेनिस खिलाड़ी ला नीना का स्थान 85वां है और उनकी कुल कमाई रही है एक करोड़ 82 लाख डॉलर.
(बीबीसी हिन्दी के एंड्रॉएड ऐप के लिए क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn